Paterna lidera la innovació en la gestió sostenible de zones verdes urbanes
06/06/2023

# Paterna lidera la innovació en la gestió sostenible de zones verdes urbanes

[![ Paterna lidera la innovació en la gestió sostenible de zones verdes urbanes](/images/noticias/2023/6/8853/8853_lg.jpg)](/images/noticias/2023/6/8853/8853_lg.jpg)

06.06.2023

*   El programa de geolocalització d'arbratge, els processos respectuosos amb el medi ambient, la disminució de la petjada de carboni, el control integrat de plagues entre altres mesures, formen part de les actuacions que permeten afermar el posicionament de la ciutat com una ciutat capdavantera en la gestió de parcs, jardins i arbratge.
*   La ciutat compta amb 158 hectàrees de zones verdes i un ràtio de 22,25 m² per habitant, xifra que duplica la dotació mínima recomanada per l'OMS (Organització Mundial de la Salut) en zones urbanes.

Paterna, gràcies a l'aposta de l'Ajuntament de Paterna per les noves tecnologies i iniciatives innovadores, ha aconseguit afermar la seua posició líder quant a gestió sostenible de zones verdes urbanes.

Destaquen, entre altres actuacions, el programa de geolocalització d'arbratge, els processos respectuosos amb el medi ambient, ús de fauna auxiliar per a control de plagues arbòries, l'ús de maquinària i vehicles elèctrics i plantacions de varietats sostenibles d'arbratge.

La regidora de Benestar Animal, Serveis i Neteja, Mercedes Navarro, ha assenyalat que _“cuidem el nostre patrimoni verd, potenciant la sostenibilitat de Paterna mitjançant diverses actuacions capdavanteres en l'àmbit mediambiental dins d'un pla de manteniment integral de les zones verdes del nostre municipi”._

La ciutat compta amb 158 hectàrees de zones verdes i una ràtio de 22,25 m² per habitant, superant la xifra recomanada per l'OMS (Organització Mundial de la Salut) en zones urbanes, i per a protegir-les i posar-les en valor el consistori ha implementat diferents actuacions de manteniment i protecció d'aquestes àrees naturals.

Entre aquestes iniciatives destaquen els processos respectuosos amb el medi ambient, com la gestió integral de les plagues urbanes mitjançant diferents sistemes: endoterapia, solta de fauna auxiliar o monitoratge a través de paranys de captura massiva per a lluita contra la processionària del pi i Tomicus.

D'altra banda, el programa de geolocalització d'arbres que es va posar en marxa per part de l'Executiu Socialista ha permés inventariar els exemplars arboris i desenvolupar el Pla de Gestió d'Arbratge per a conéixer el seu estat general, així com mesures o tractaments recomanables per a aquests.

Tots aquests projectes capdavanters es veuen reconeguts a través de la concessió de diversos guardons de Vils en Flor en la Comunitat Valenciana en els últims anys, que reconeixen el valor de les actuacions dutes a terme a Paterna per a fomentar el manteniment, protecció i cura de zones verdes i espais naturals.